Mej. Wêreld gekroon | Maroela Media
Mej. Wêreld gekroon
Die nuwe Mej. Wêreld
Die nuwe Mej. Wêreld is Sondagaand in die Amerikaanse deelstaat Maryland gekroon.
Stephanie Del Valle (19), van Puerto Rico, het met die louere weggestap. Haar voorganger, Mireia Lalaguna van Spanje, het haar gekroon. Del Valle het dit as 'n eer en groot verantwoordelikheid bestempel. Dit is die tweede keer wat Puerto Rico se finalis met die kroon wegstap. Die vorige wenner was Wilnelia Merced, wat in 1975 gewen het.
Yaritza Miguelina Reyes Ramirez van die Dominikaanse Republiek, is as eerste prinses aangewys, terwyl Natasha Mannuela van Indonesië as die tweede prinses gekroon is. Mej. Filippyne en Mej. Kenia was ook onder die top vyf.
Mej. Suid-Afrika, Ntandoyenkosi Kunene, kon dit ongelukkig nie tot onder die top 20 finaliste maak nie. "Ek het nog altyd daaraan gedink en daarvan gedroom om Mej. Suid-Afrika te wees. Om deel van Mej. Wêreld te wees was 'n seën groter as enigiets wat ek my kon verbeel. Ek het 'n verhoog met 115 vroue van oor die wêreld heen gedeel. Ek is so trots op hoe ver ek gekom het en hoe ek voortdurend net gebly het wie ek is. Ek het my reis met God begin en Hy sal my deurdra. Ek rus in die wete dat Sy wil sal geskied," het sy op Facebook geskryf.
Suid-Afrika se Rolene Strauss is in 2014 as Mej. Wêreld gekroon. Penny Coelen-Rey is in 1958 as Suid-Afrika se eerste Mej. Wêreld gekroon. Die eer het Anneline Kriel in 1974 te beurt geval.
Mej. SA by die nuwe Mej. Wêreld.
Bekende aktrise oorlede
Hoe lui die spreekwoord: Beauty is in the eye of the beholder
Nou nie juis mooi nie.
Hopenlik het die kind ander goeie kwaliteite.
Hmm… Skoonheidskompetisies (ydelheid). Op Sondag. Net na grootdoenerige berigte en ontledings oor Geloftedag – en hopelik die Afrikaner se verbintenis tot God? En wat – in elk geval – dra 'n berig oor 'n skoonheidskompetisie êrens op die aardbol tot ons welstand en lewenswaarheid by?